text: HSF og Smyril Line leingja samstarvið
text: #000000
text: Jógvan Emil Nielsen, næstformaður í Starvsnevndini hjá HSF, hitti herfyri Henny á Líknargøtu, sølu- og marknarðarstjóra í Smyril Line, har tey undirskrivaðu nýggja sáttmálan.– Tað er hugtakandi at síggja føroyskan hondbólt veruliga hava bitið seg fastan á ovastu altjóða rók, sigur Henny. Nú gleða vit okkum, at fara saman við 3.000 føroyingum til Berlin í januar at heppa á manslandsliðið í EM-endaspælinum. Sum stuðul fegnast vit um stóru undirtøkuna landsliðini hava, og vilja vit sjálvandi vera við at taka næstu stigini.– At kappast á hægsta stigi setur eisini hægri krøv, ikki bara ítróttarlig, men eisini fyriskipanarlig, viðmerkir Jógvan Emil. At land, fólk og fyritøkur vilja standa saman um stóru tøkini, hevur alt at siga og er ein fortreyt fyri at hetta skal bera til. Í januar er okkara fyrsta EM-endaspæl hjá teimum vaksnu á skrá, og eitt ár seinni, í januar 2025, skal Føroya Arena standa liðug. Hetta eru stórhendingar og spennandi tíðir, og gleða vit okkum, saman við okkara stuðlum, til stórdystir bæði úti í verð og heima í Føroyum.
text: #000002